stanford-oval/wikipedia huggingface dataset:
Jokijärvi (Hämeenlinna)
Historiaa

Vuoden 1855−1856 Kalmbergin kartastossa järvi on merkitty kosteikoksi, jonka karttanimenä on ”Yokijarvi”. Sille on merkitty saari. Sen ympäriltä on raivattu niittyjä nykyisten peltomaiden kohdilta. Järven lasku-uomaa on perattu 1920-luvulla, jolloin järvenlaskussa vedenpinta aleni puoli metriä. Rantojen kasvillisuusvyöhykkeet muodostuivat silloin hyvin leveiksi. Vuoden 1957 peruskartassa on niityt vaihtuneet peltomaiksi ja suuri saari keskellä järveä on viljelty. Saaren viljely on lopetetty vuoden 1976 kartassa ja vuoden 1986 kartassa on järven luusuassa oleva pieni peltopalsta metsitetty.
Joseph Louis Proust

Joseph Louis Proust
Joseph Louis Proust (1754–1826) oli ranskalainen kemisti. Hän oli Madridin yliopiston professori. Hän keksi noin vuonna 1800 kemiallisia yhdisteitä koskevan vakioisten painosuhteiden lain.
Joseph Lyons

Joseph Aloysius Lyons (15. syyskuuta 1879 – 7. huhtikuuta 1939) oli australialainen poliitikko, joka toimi Australian 10. pääministerinä vuodesta 1932 kuolemaansa saakka vuonna 1939. Hän aloitti uransa Australian työväenpuolueessa (ALP), mutta hänestä tuli United Australia Partyn (UAP) (nykyisen Australian liberaalipuolueen edeltäjän) perustajajohtaja vuonna 1931 tapahtuneen ALP:n hajoamisen jälkeen. Hän oli aiemmin toiminut Tasmanian pääministerinä vuosina 1923–1928.
Lyons kuoli sydänkohtaukseen huhtikuussa 1939, ja hänestä tuli ensimmäinen Australian pääministeri, joka kuoli virassa. Hän on myös yksi kahdesta, George Reidin lisäksi, osavaltion pääministeristä, joista on tullut myöhemmin Australian pääministeri. Miehensä kuoleman jälkeen hänen leskestä Enid Lyonsista tuli ensimmäinen nainen, joka valittiin Australian edustajainhuoneeseen.
Käännös suomeksi
Julio Médem

Julio Médem vuonna 2010.
Julio Médem Lafont (s. 21. lokakuuta 1958) on espanjalainen elokuvaohjaaja. Hän syntyi San Sebastiánissa, Baskimaassa.
Médem on koulutukseltaan lääkäri. Vaikka hän aloitti ohjaajantyönsä jo 1970-luvulla, hänen läpimurrokseen osoittautui vasta Lehmät (1991). Hänen myöhempiä töitään ovat muiden muassa Punainen orava (1992), Tierra (1996), Napapiirin rakastavaiset (1998) ja Lucia ja seksi (2001).
Vuonna 2003 ilmestynyt La pelota vasca oli ohjaajansa kuvaus Baskimaan oloista nykypäivänä.
Médem oli vuonna 1996 ehdolla Cannesin Kultaisen palmun saajaksi. Vaikka hän ei voittanut kyseistä palkintoa, hänet on palkittu espanjankielisen elokuvan arvostetuimmalla palkinnolla Goyalla. Hän oli vuonna 1998 ehdolla Kultaisen leijonan saajaksi Venetsian elokuvajuhlilla.
Aiheesta muualla

Julio Médem Internet Movie Databasessa. (englanniksi)
Joseph M. Carey

| Joseph Maull Carey |
| --- | --- |

Wyomingin 8. kuvernööri
 2. tammikuuta 1911 – 5. tammikuuta 1915  
Edeltäjä:  Bryant Butler Brooks
Seuraaja:  John B. Kendrick
Wyomingin 1. senaattori
 15. marraskuuta 1890 - 3. maaliskuuta 1895  
Seuraaja:  Francis E. Warren
Cheyennen 14. pormestari
 1881-1885  
Edeltäjä:  F.E Addoms
Seuraaja:  Francis E. Warren
Henkilötiedot
Syntynyt: 19. tammikuuta 1845 Milton, Delaware
Kuollut: 5. helmikuuta 1924 (79 vuotta) Cheynne, Wyoming
Tiedot
Puolue:  demokraatit
 Nimikirjoitus
Joseph Maull Carey (19. tammikuuta 1845 – 5. helmikuuta 1924) oli yhdysvaltalainen demokraattipoliitikko, lakimies ja karjatilallinen, joka toimi Wyomingin kuvernöörinä vuosina 1911–1915. Ennen valintaansa kuvernööriksi Carey ehti toimia Cheyennen pormestarina, Wyomingin senaattorina  ja presidentti Grantin nimittämänä Wyomingin ensimmäisensä virallisena liittovaltion asianajajana.
Jimi Matala

| Jimi Matala> Earthworm Jim |
| --- | --- |
Tyyli:  animaatiosarja
Kestoaika:  25 minuuttia
Kehittäjä(t):  Doug TenNapel
Pääosissa:  Dan Castellaneta Jeff Bennett Charlie Adler Jim Cummings Edward Hibbert John Kassir Andrea Martin Kath Soucie
Alkuperämaa:  Yhdysvallat
Alkuperäiskieli:  englanti
Verkko:  Yhdysvallat: Kids’ WB Suomi: Nelonen
Esitetty:  9. syyskuuta 1995 – 13. joulukuuta 1996
Tuotantokausia:  2
Jaksoja:  23
Tunnuskappale:  Earthworm Jim -tunnusteema
Tuotanto
Tuottaja(t):  Kathi Castillo, Roy Allen Smith
Vastaava(t) tuottaja(t):  David Perry, Doug TenNapel
Ohjaaja(t):  AKOM Flextech Shiny Entertainment Universal Cartoon Studios
Säveltäjä(t):  William Kevin Anderson, Patrick Griffin
Aiheesta muualla
IMDb
Jimi Matala (alkuperäiseltä nimeltä Earthworm Jim) on yhdysvaltalainen vuosina 1995–1996 valmistunut piirrossarja. Sarjaa tehtiin yhteensä kaksi tuotantokautta, joka koostui yhteensä 23 jaksosta. Sarja perustuu Earthworm Jim -videopeleistä tutuksi tulleeseen pelihahmoon.
Suomessa piirrossarjaa esitti televisiokanava Nelonen vuonna 1998 suomenkielisellä tekstityksellä.
Synopsis

Sarja kertoo Jimi Matala (Earthworm Jim) -nimisestä kastematosupersankarista, joka taistelee pahoja voimia vastaan robottipuvussa. Hänen aisaparinaan on Pete Penikka (Peter Puppy) -niminen koira.
Ääninäyttelijät

Luettelossa sarjan pääosanäyttelijät. Luettelo ei myöskään sisällä kaikkia roolihahmoja. Roolihahmojen nimet alkuperäisen englanninkielisen version mukaan. Suluissa mahdollinen hahmon suomennosnimi, jota käytetty televisiokanava Nelosen esityskerralla suomenkielisessä tekstityksessä.
| 0 | 1 | 2 |
| --- | --- | --- |
|  Dan Castellaneta  | … |  Earthworm Jim (Jimi Matala)   |
|  Jeff Bennett  | … |  Peter Puppy (Pete Penikka)   |
|  Charlie Adler  | … |  Professor Monkey-For-A-Head (Professori Apinapää)   |
|  Jim Cummings  | … |  Psy-Crow, Bob The Killer Goldfish   |
|  Edward Hibbert  | … |  Evil the Cat   |
|  John Kassir  | … |  Snottina, Henchratina   |
|  Andrea Martin  | … |  Queen Wueen Slug-For-A-Butt   |
|  Kath Soucie  | … |  Queen What's-Her-Name     |
Aiheesta muualla

Leffatykki-sivuston arvostelut piirrossarjasta (Arkistoitu – Internet Archive)
Joseph Lydon

| Mitalit> Maa:   Yhdysvallat. Olympialaiset .Miesten jalkapallo | Mitalit> Maa:   Yhdysvallat. Olympialaiset .Miesten jalkapallo | Mitalit> Maa:   Yhdysvallat. Olympialaiset .Miesten jalkapallo | Maa:   Yhdysvallat> .Miesten jalkapallo |
| --- | --- | --- | --- |
|  Hopeaa | St. Louis 1904 | Jalkapallo |  |
Miesten nyrkkeily
|  Pronssia | St. Louis 1904 | 65,8 kg |  |
Joseph Patrick "Joe" Lydon (2. helmikuuta 1878 Swinford, Irlanti – 19. elokuuta 1937 Saint Louis) oli yhdysvaltalainen jalkapalloilija, nyrkkeilijä ja olympiamitalisti.
Lydon osallistui olympialaisiin kerran, St. Louisissa 1904. Hän pelasi tuolloin Christian Brothers' Collegen jalkapallojoukkueessa, joka sai hopeaa, jonka lisäksi hän voitti pronssia nyrkkeilyn alle 65,8-kiloisten sarjasta. Lydon osallistui myös 61,2-kiloisten sarjaan nyrkkeilyssä ja sijoittui jaetulle neljännelle tilalle. Jalkapallon ja nyrkkeilyn lisäksi hän oli mainio pikajuoksija, ja hänen ennätyksensä 440 jaardin matkalla oli 49,0 sekuntia.
Lydon oli ammatiltaan viskikauppias, kunnes alkoholi kiellettiin maassa. Hän toimi myös St. Louisin katujen valvoja vuosina 1901–1909. Lydon omisti myös öljy-yrityksen, jota hän piti vuodesta 1918 kuolemaansa asti ja oli beagle-rotuisten koirien kasvattaja.
Julio René Martínez

| Mitalit | Mitalit | Mitalit |  |
| --- | --- | --- | --- |
|  Julio René Martínez |  Julio René Martínez |  Julio René Martínez |  |
Maa:   Guatemala
Miesten yleisurheilu
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Pronssia | Mar del Plata 1995 | 20 km kävely |  |
Julio René Martínez Pérez (s. 27. syyskuuta 1973) on guatemalalainen entinen kävelijä.
Martínez voitti vuoden 1995 Pan-Amerikan kisoissa pronssia 20 kilometrin matkalta. Hän osallistui olympialaisiin ensimmäistä kertaa Atlantassa 1996. Martínez kilpaili tuolloinkim 20 kilometrin matkalla, mutta joutui hylätyksi. Hän toimi myös maansa lipunkantajana kisojen avajaisissa. Martínez sijoittui samalla matkalla viidenneksi seuraavan vuoden maailmancupissa.
Martínez rikkoi toukokuussa 1999 20 kilometrin maailmanennätyksen kävelemällä matkan ajassa 1.17.46 Eisenhüttenstadtissa järjestetyssä kilpailussa. Venäläinen Roman Raskazov teki täsmälleen saman ajan vuotta ja yhtätoista päivää myöhemmin ja kaksikko piti ennätystä hallussaan aina vuoteen 2002 saakka. Martínez jäi kuitenkin Sydneyn olympialaisissa 2000 43. sijalle suoritettuaan matkan yli neljätoista minuuttia hitaammin kuin ennätyskävelyssään. Hän osallistui Ateenan kisoissa 2004 50 kilometrin matkalle, mutta hänet hylättiin.
Ennätykset

Lähde: IAAF
20 km: 1.17.46 (1999)
50 km: 3.56.19 (2004)
Jimi Nylund

| Jimi Nylund> Henkilötiedot |
| --- | --- |
Syntynyt: 9. huhtikuuta 1997 (ikä 27) Pietarsaari, Suomi
Kansalaisuus:   Suomi
Jääkiekkoilija
Pelipaikka:  vasen laitahyökkääjä
Maila:  vasen
Pituus:  186 cm
Paino:  81 kg
Seura
Seura:  Hokki
Sarja:  Suomi-sarja
Pelinumero:  29
Pelaajaura
Pääsarjaura:  2017–
Aik. seurat:  Jeppis (II-div.) Kärpät (SML) Hermes (Mestis)
Jimi Oskari Nylund (s. 9. huhtikuuta 1997 Pietarsaari) on suomalainen jääkiekkoilija, joka pelaa Suomi-sarjajoukkue Kajaanin Hokissa. Hän on pelipaikaltaan vasen laitahyökkääjä. Hokin päävalmentaja Jukka Niirasen mukaan Nylund on hyvä kahden suunnan laitahyökkääjä.
Ura > Seuraura

Nylund on pietarsaarelaisen Jeppis Hockeyn kasvatti. Kaudella 2011–2012 hän oli Jeppiksen ja uusikaarlepyyläisen Muik Hockeyn C-nuorten yhdistelmäjoukkueen paras pistemies ja syöttäjä C-nuorten I-divisioonan karsinnoissa tehoilla 6+12=18. Kaudella 2012–2013 Nylund debytoi vain 15-vuotiaana Jeppiksen miesten II-divisioonajoukkueessa, jossa hän pelasi 14 runkosarjaottelua tehopistein 10+10=20.
Kaudeksi 2013–2014 Nylund siirtyi Oulun Kärppien junioreihin. Hän pelasi suurimman osan kaudestaan seuran B-nuorissa, mutta iso Nylundin kaudesta eteni myös A-nuorissa. Kauden 2014–2015 hän pelasi lähes kokonaan Kärppien A-nuorissa, mutta hän vahvisti myös seuran B-nuoria pudotuspeleissä, jotka päättyivät Suomenmestaruuteen. Kaudella 2016–2017 Nylund debytoi Kärppien SM-liigajoukkueessa, jossa hän sai tililleen ensimmäisen ja kauden ainoaksi jääneen ottelunsa 8. helmikuuta 2017 vieraissa JYPiä vastaan. Nylund merkittiin Kärppien 13. hyökkääjäksi ja hän jäi lopulta ilman peliaikaa.
Nylund siirtyi kaudeksi 2017–2018 vuoden mittaisella sopimuksella Mestis-joukkue Kokkolan Hermekseen. Hänen tulokaskautensa toi 30 runkosarja-, kolmessa karsintasarjan ja yhdessä Suomen Cupin ottelussa tehot 3+5=8. Kaudeksi 2018–2019 Nylund siirtyi Suomi-sarjajoukkue Kajaanin Hokkiin. Siirron taustalla oli myös heinäkuussa 2018 alkava asepalvelus. Hän voitti kauden päätteeksi Suomi-sarjan mestaruuden.
Ura > Maajoukkueura

Nylund on pelannut 16 poikien maaottelua.
Muuta

Nylund valmistui ylioppilaaksi Oulun aikuislukiosta keväällä 2017.
Juurinystyrä

Juurinystyröitä mailasen juurissa
Isomaitteen (Lotus pedunculatus) juurinystyröitä
Juurinystyrät ovat muun muassa hernekasvien ja lepän juurissa olevia pallomaisia muodostumia, joissa elää kasvin kanssa symbioosissa olevia typpeä sitovia bakteereja. Bakteerit luovuttavat typpeä ammoniumioneina kasville ja kasvi luovuttaa bakteereille energianlähteeksi malaattia.
Kasvien typpitalous

Kasvit tarvitsevat typpeä muun muassa aminohappojen valmistukseen. Ilmasta 78,08% on typpikaasua, mutta typpi on ilmassa muodossa (N2), jota kasvit eivät kykene hyödyntämään. Kasvit sen sijaan voivat hyödyntää typen ammoniakista (NH3) ja nitraatista (NO3-).
Hernekasvien, kuten soijan, apilan ja herneen, typensaantiongelma helpottuu kasvin ja Rhizobium-bakteerien symbioosilla. Myös Frankia-suvun bakteerit pystyvät sitomaan typpeä.
Rhizobium-bakteerit

Rhizobium tulee kreikan sanoista riza =juuri ja bios =elämä. Rhizobium-bakteerit kykenevät sitomaan ilman typpeä (N2) ammoniakiksi. Bakteereita kutsutaan myös ritsobeiksi. Ilman typen muuttaa ammoniakiksi bakteerien nitrogenaasientsyymikompleksi. Ammoniakki muuttuu ammoniumioniksi, joka siirtyy kasvisolun käyttöön.
Juurinystyrässä olevia Rhizobium-bakteereja kutsutaan bakteroideiksi. Bakteroidit toimivat juurisolujen sisällä solulimassa. Juurinystyröiden muodostumisesta vastaavat bakteerien nod-geenit.
Nitrogenaasi

Nitrogenaasi on Rhizobium-bakteerien entsyymikompleksi, joka muuttaa malaatista saadun ATP:n avulla ilman typpeä ammoniakiksi ja vetykaasuksi. Bakteerit tarvitsevat happea malaatin hajottamiseen, mutta happi myös tuhoaa nitrogenaasientsyymiä. Siksi kasvisolun leg-hemoglobiini säätelee bakteerin käyttöön saapuvan hapen määrää.
Typensidonnan kokonaisreaktio:
N2 + 8 e- + 8 H+  + 16 ATP → 2 NH3 + H2 + 16 ADP + 16 Pi
Entsyymissä on kaksi osaa: Fe-proteiini ja MoFe-proteiini. Osat sisältävät nimiensä mukaan rautaa ja molybdeeniä.
Juurinystyrän syntymekanismi

Juurinystyröitä syntyy vain, mikäli kasvi tarvitsee typpeä. Prosessi alkaa, kun typpeä tarvitsevan kasvin juurista alkaa erittyä flavonoideja. Flavonoidit houkuttelevat bakteereja ja aktivoivat bakteerien nodD-geenin. NodD-proteiini aktivoi muut nod-geenit, joiden tuotteet, Nod-tekijät, mahdollistavat bakteerin pääsyn kasvin juuren sisään. Nod-tekijät aiheuttavat mm. juurikarvan soluseinän rikkoutumista. Juurikarvan solukalvosta muodostuu putkimainen infektiolanka, jota pitkin bakteerit vaeltavat juurikarvan sisään ja sen toiseen päähän. Infektiolanka pitenee ja haarautuu ulottumaan muihin juuren soluihin. Juuren kuoren solut alkavat jakaantua, ja kun bakteerit pääsevät kuoren soluihin, ne siirtyvät solulimaan solukalvon ympäröimiin pusseihin ja muuttuvat bakteroideiksi.
Aiheesta muualla

Tieteen termipankki: Juurinystyrä
Juho Kaihlajärvi

Juho Antti Kaihlajärvi (s. 13. kesäkuuta 1990) on suomalainen pikajuoksija. Kaihlajärvi edustaa seuratasolla Jyväskylän Kenttäurheilijoita. Hänen valmentajinaan toimivat Jussi ja Esa Kaihlajärvi.
Kaihlajärvi on ollut mukana viestijuoksun SM-kilpailuissa voittamassa pikaviestistä kultaa vuonna 2014, hopeaa vuosina 2016 ja 217 sekä pronssia vuosina 2010 ja 2013. Lisäksi hän on saavuttanut pronssia 4 x 400 metrin viestijuoksusta vuonna 2010. Sisäratojen SM-kilpailuissa hän on saanut viestissä pronssia 2016 ja 2018.
Kaihlajärvi juoksi 150 metrin sisäratojen Suomen ennätyksen 16,44 Jyväskylässä 23. tammikuuta 2016. Elmo Lakka rikkoi ennätyksen 2018.
Henkilökohtaiset ennätykset > Ulkoradat

100 m: 10,79 s
200 m: 21,99 s
400 m: 50,61 s
Henkilökohtaiset ennätykset > Sisäradat

60 m: 7,00 s
200 m: 22,22 s (ylipitkällä radalla 21,95)
Juha Luoma

| Henkilötiedot |
| --- | --- | --- | --- |
Syntymäaika: 10. tammikuuta 1981 (ikä 43)
Syntymäpaikka: Pori, Suomi
Pelipaikka: puolustaja
Pituus: 178 cm
Junioriseurat
1990–1993:  TOVE
1994–1997:  Jazz
Seurat
| Vuodet | Seura | O | (M) |
| 1998–2004 |  Jazz | 101 | (0) |
| 1998 | →  TPV (laina) | 7 | (0) |
| 1999 | →  PP-70 (laina) | 16 | (3) |
| 2002 | →  MuSa (laina) | 1 | (0) |
| 2005–2006 |  Jaro | 46 | (0) |
| 2007–2011 |  PoPa | 99 | (2) |
| 2012–2013 |  Jazz | 41 | (0) |
| Yhteensä | Yhteensä | 311 | (5) |
Maajoukkue
| 1997 |  Suomi U16 | 9 | (1) |
| 1998 |  Suomi U17 | 10 | (0) |
| 1999 |  Suomi U18 | 12 | (0) |
| 2000 |  Suomi U19 | 3 | (0) |
| 2001 |  Suomi U20 | 1 | (0) |
| 2002 |  Suomi U21 | 8 | (0) |
 Seurajoukkueuran tilastot kattavat vain kansalliset sarjat, päivitetty 25. lokakuuta 2013.
Juha Luoma (s. 10. tammikuuta 1981 Pori) on uransa lopettanut suomalainen jalkapalloilija. Hän oli pelipaikaltaan keskus- ja laitapuolustaja.
Luoma on edustanut myös Jaroa ja PoPaa. Hän on pelannut 147 Veikkausliiga-ottelua, joissa hän ei ole tehnyt ainuttakaan maalia. Kovaotteisen pelityylinsä takia hän kuului Veikkausliigan eniten varoituksia kerääviin pelaajiin.
Aiheesta muualla

Juha Luoma UrheiluPorissa
Jouko Sorva

Mauno Ikäheimonen, kirjailijanimeltään Jouko Sorva, (19. elokuuta 1927 Savonlinna – 25. maaliskuuta 2022 Kuopio) oli suomalainen toimittaja ja kirjailija, joka käytti myös nimimerkkiä Maks.
Ikäheimosen vanhemmat olivat piiriesimies Emil Ikäheimonen ja Hilda Maria Makkonen. Hän kävi Kuopion lyseota 1939–1944.
Ikäheimonen oli toimittajana, uutispäällikkönä, ja toimituspäällikkönä Savon Sanomissa vuodesta 1948. Hän oli myös Pohjois–Savon Kirjallinen Yhdistys Vestäjät r.y. yhdistyksen johtokunnassa 1961 ja 1964–1968. Ikäheimonen toimi aktiivisesti Pohjois-Savon sotilaspoikien perinnekillassa.
Teoksia

Nimellä Mauno Ikäheimonen:
Fokker D XXI Suomen sinessä ; kirj. Jukka Nykänen, Mauno Ikäheimonen, Heikki Lahtela. Karjalan lennoston kilta 1989
Nimellä Jouko Sorva:
Benjamino, lammen laulaja : satu ; kuvitus Maija Karma. WSOY 1950
Lumiukko tuli pihaan ; kuvitus Maija Karma. Lasten oma kirjasto 19. WSOY 1955
Tuhatviisisataa riikintaalaria. Porvoo 1957. Nuorten toivekirjasto 100. WSOY
Salaperäinen harmaahaiven. Nuorten toivekirjasto 113. WSOY 1958
Toimitustöitä

Mun muistuu mieleheni ; toimittajat Mauno Ikäheimonen, Lassi Koponen. Kuopion sotilaspoikien perinnekilta, Kuopio 1994
Mun muistuu mieleheni 2 ; toimittaja Mauno Ikäheimonen. Julkaisija Kuopio: Mauno Ikäheimonen 2021
Aiheesta muualla

Sotilaspoikatoiminta kesällä 1944 : Talkootyönä pilkkeitä ja rottien pyydystystä, Savon Sanomat 6.8.2014 (Arkistoitu – Internet Archive)
Suomen kirjailijat 1945–1980, Sorva Jouko, sivu 650, toimittaneet Maija Hirvonen, Hannu Launonen, Anna Nybondas, Inger Bäcksbacka, Suomalaisen Kirjallisuuden Seuran toimituksia 402, Länsi-Savon Kirjapaino Oy, 1985
Joonas Myllyveräjä

| Joonas Myllyveräjä> Henkilötiedot |
| --- | --- |
Koko nimi:  Jorma Juhani Myllyveräjä
Syntynyt: s. 1956 tai 1957
Kansalaisuus:  suomalainen
Ammatti:  näyttelijä
Näyttelijä
Aktiivisena:  1982–
Merkittävät roolit:  Pikku-Ville (muun muassa viihdeohjelmissa Klaustrofobia ja Huuliveikot)
Aiheesta muualla
IMDb 
Elonet
Jorma Juhani "Joonas" Myllyveräjä (s. 1956 tai 1957) on suomalainen juontaja, imitaattori ja näyttelijä.
Alun perin Myllyveräjä opiskeli voimistelunopettajaksi Jyväskylän yliopiston liikuntatieteellisessä tiedekunnassa, josta valmistui vuonna 1983. Myllyveräjällä on ollut nuoresta pitäen urheilutaustaa: muun muassa hän sai nyrkkeilyssä SM-kultaa vuonna 1970 ja vuonna 1972 SM-pronssia mäkihypystä hypätessään 103 metriä Lahden suurmäestä. Urheilutaustan myötä hän muun muassa esiintyi televisiossa Yle TV2:n Iltajumppa -ohjelmassa miesjumpparina.
Lisäksi televisiossa hän on esiintynyt useissa viihdeohjelmissa, kuten Klaustrofobia, Kiitos ja hyvästi ja Huuliveikot. Hänen tunnetuin roolihahmonsa on Suomi-verkkareihin ja -lippalakkiin pukeutunut aikuisten asioita puhuva Pikku-Ville -niminen pikkupoika. Kyseinen hahmo on esiintynyt useissa televisio-ohjelmissa, ja hahmon pohjalta tehtiin vuonna 1987 videoelokuva Pikku Ville Korkeasaaressa, jossa Myllyveräjä näytteli imitaattorikollegansa Juha Laitilan kanssa. Myllyveräjä on myös toiminut ääninäyttelijänä, muun muassa Disneyn piirrossarjassa Ankronikka.
Osittainen filmografia > Televisio

Klaustrofobia (1982–1984) – useita rooleja
Miss Suomi 1985 –  juontaja
Kiitos ja hyvästi (1992-1993) – useita rooleja
Huuliveikot (1997–1998) –  useita rooleja
Huuliveikkojen paluu (1999–2000) –  useita rooleja
Osittainen filmografia > Elokuvat

Uuno Turhapuron poika (1993) – gansteri
Jyväskylän Kaupunkilehti

Jyväskylän Kaupunkilehti on vuosina 2008–2012 ilmestynyt ilmaisjakelulehti, joka ilmestyi kerran viikossa keskiviikkoisin. Lehteä julkaisi Suomen Lehtiyhtymä. Lehden lukijamäärä oli  TNS Atlaksen mukaan 66 000 lukijaa tammi-kesäkuussa 2009. Jyväskylän Kaupunkilehden vuoden 2010 mediakortin mukaan lehden painosmäärä oli Jyväskylässä ja Muuramessa 64 000 kappaletta. Kerran kuukaudessa painosmäärä oli 73 000 kappaletta ja lehti jaettiin edellisten lisäksi myös Äänekoskelle, Suolahdelle, Laukaaseen ja Lievestuoreelle.  Elokuussa 2010 Keskisuomalainen-konsernin tytäryhtiö  Sisä-Suomen Kaupunkilehdet Oy osti lehden. Helmikuussa 2012 se muuttui Keskisuomalaisen kaupunkiliitteeksi, joka ilmestyi kahdesti kuukaudessa.
Aiheesta muualla

Jyväskylän Kaupunkilehti lehtiluukussa (Arkistoitu – Internet Archive)
Jimi Ochsenknecht

Jimi Ochsenknecht
Jimi Blue Ochsenknecht (s. 27. joulukuuta 1991 München) on saksalainen näyttelijä ja pop-laulaja. Hän luokittelee musiikkinsa electro/hiphop/pop/danceksi. Häneltä on ilmestynyt kaksi albumia: Mission Blue 9. marraskuuta 2007 ja Sick Like That 31. lokakuuta 2008. Hänellä on yksi veli, (Wilson Gonzalez Ochsenknecht) ja pikkusisko (Cheyenne Ochsenknecht) (synt. 13.1.2000).
Filmografia

1999: Erleuchtung garantiert
2003: Die Wilden Kerle – Alles ist gut, solange du wild bist!
2005: Auf den Spuren der Vergangenheit
2005: Die Wilden Kerle 2
2006: Die Wilden Kerle 3 – Die Attacke der Biestigen Biester
2007: Die Wilden Kerle 4 – Der Angriff der Silberlichten
2008: Die Wilden Kerle 5 – Hinter dem Horizont
2008: Sommer
Diskografia > Studioalbumit

Mission Blue (2007)
Sick Like That (2009)
Diskografia > Singlet

I’m Lovin … (L.R.H.P.) (2007)
All Alone (2008)
Hey Jimi (2008)
The One (2008)
Key to the City (2008)
Best Damn Life (2008)
Aiheesta muualla

Jimi Ochsenknecht Internet Movie Databasessa. (englanniksi)
Jimi Bluen viralliset kotisivut (saksaksi)
João Rodrigues (lähetyssaarnaaja)

João Rodrigues (1561–1633) oli portugalilainen jesuiitta, joka toimi lähetyssaarnaajana Japanissa. Hän kirjoitti elämänsä aikana lukuisia kirjoja ja oli merkittävä tekijä japani–portugali-sanakirja Nippo Jishon laatimisessa. Hän myös kokosi japanin kielen kieliopin teokseen Arte da Lingoa de Iapam.
James Clavellin kirjoittamassa Shōgun-romaanissa ja sen pohjalta tehdyssä televisiosarjassa esiintyvä ”Martin Alvito” perustuu löyhästi Rodriguesiin.
Jääkiekon SM-liigakausi 1998–1999

| Jääkiekon SM-liigakausi 1998–1999 |
| --- | --- |
Joukkueiden määrä:  12
Runkosarjan voittaja:  TPS
Mestari:  TPS
Toinen sija:  HIFK
Kolmas sija:  HPK
Nousseet joukkueet:  Pelicans
Pudonneet joukkueet:  KalPa
Pistepörssin voittaja:  Jan Čaloun, HIFK
Pudotuspelien pistepörssin voittaja:  Jan Čaloun, HIFK
Alempi sarjataso:  I-divisioona
  ← 1997–1998 :  1999–2000 → 
Kausi 1998–1999 oli jääkiekon SM-liigan 24. kausi. Runkosarjan ja koko liigan ykkönen oli TPS. Toiseksi tuli HIFK ja kolmanneksi Hämeenlinnan Pallokerho. Runkosarjan ja pudotuspelien pistepörssin voitti HIFK:n Jan Čaloun. Sarjasta putosi KalPa ja sarjaan nousi Pelicans.
Runkosarja

|  | O | V | T | H | TM | PM | ME | P |
| --- | --- | --- | --- | --- | --- | --- | --- | --- |
|  TPS | 54 | 37 | 7 | 10 | 179 | 107 | +72 | 81 |
|  HIFK | 54 | 34 | 6 | 14 | 209 | 104 | +105 | 74 |
|  Jokerit | 54 | 31 | 3 | 20 | 171 | 140 | +31 | 65 |
|  HPK | 54 | 27 | 6 | 21 | 192 | 152 | +40 | 60 |
|  Ilves | 54 | 30 | 0 | 24 | 180 | 143 | +37 | 60 |
|  SaiPa | 54 | 25 | 4 | 24 | 141 | 153 | -12 | 54 |
|  Blues | 54 | 21 | 7 | 26 | 146 | 183 | -37 | 49 |
|  JYP | 54 | 22 | 4 | 28 | 137 | 157 | -20 | 48 |
|  Tappara | 54 | 21 | 6 | 27 | 148 | 196 | -48 | 48 |
|  Ässät | 54 | 20 | 6 | 28 | 152 | 178 | -26 | 46 |
|  Lukko | 54 | 16 | 7 | 31 | 126 | 176 | -50 | 39 |
|  KalPa | 54 | 9 | 6 | 39 | 95 | 187 | -92 | 24 |
Runkosarja > Pistepörssi

| # | Pelaaja | Joukkue | Ottelut | Maalit | Syötöt | Pisteet |
| --- | --- | --- | --- | --- | --- | --- |
| 1. |  Jan Čaloun | HIFK | 51 | 24 | 57 | 81 |
| 2. |  Pasi Saarela | Jokerit | 54 | 38 | 20 | 58 |
| 3. |  Tomáš Vlasák | HPK | 54 | 28 | 29 | 57 |
| 4. |  Brian Rafalski | HIFK | 53 | 19 | 34 | 53 |
| 5. |  Peter Larsson | Ilves | 54 | 20 | 32 | 52 |
Pudotuspelit > Pronssiottelu

| HPK - SaiPa |
| --- | --- | --- | --- |
| 9.4. | HPK | SaiPa | 7-2 |
HPK voitti pronssia.
Pudotuspelit > Loppuottelut

| TPS - HIFK |
| --- | --- | --- | --- |
| 13.4. | TPS | HIFK | 3-1 |
| 15.4. | HIFK | TPS | 7-2 |
| 16.4. | TPS | HIFK | 5-2 |
| 18.4. | HIFK | TPS | 0-1 |

TPS mestariksi voitoin 3-1.
Pudotuspelit > Pistepörssi

| # | Pelaaja | Joukkue | Ottelut | Maalit | Syötöt | Pisteet |
| --- | --- | --- | --- | --- | --- | --- |
| 1. |  Jan Čaloun | HIFK | 8 | 8 | 6 | 14 |
| 2. |  Brian Rafalski | HIFK | 11 | 5 | 9 | 14 |
| 3. |  Tony Virta | TPS | 10 | 6 | 6 | 12 |
| 4. |  Mika Kortelainen | HIFK | 11 | 6 | 5 | 11 |
| 5. |  Mika Nieminen | HIFK | 11 | 4 | 7 | 11 |